**Članak 1. - Tvrtka i sjedište priređivača** Priređivač nagradnog natječaja je Kraš prehrambena industrija d.d., OIB: 94989605030, Ravnice 48, Zagreb.

**Članak 2. - Naziv nagradnog natječaja, vrijeme i mjesto održavanja** Naziv nagradnog natječaja je “Ratrikić izazov”. Nagradni natječaj traje od 10.04. do 24.04.2020. do 23:59 h,. Natječaj vrijedi samo na području Republike Hrvatske. Nagradni natječaj održavat će se na Facebook stranici Kraš Hrvatska i na Instagram profilu kras\_hrvatska.

**Članak 3. - Svrha nagradnog natječaja** Svrha nagradnog natječaja je jačanje povezanosti s korisnicima.

**Članak 4. - Uvjeti za sudjelovanje u nagradnom natječaju** Za sudjelovanje u nagradnom natječaju potrebno izvršiti jedan od tri uvjeta:

- poslati video u inbox Kraša (Instagram ili Facebook)

- objaviti video na svom Instagram storyu uz hashtagove i mention @kras\_hrvatska #Kraš #Domaćica #RaTrikićIzazov uz napomenu da profil mora biti javno dostupan

- video objaviti kao komentar na video objavu Ivana Rakitića koji će od 10.4. biti dostupan na Kraševoj Facebook stranici

Sudjelovanjem u nagradnom natječaju sudionici ustupaju Priređivaču pravo korištenja snimljenog sadržaja.

 Također, nakon objave pobjednika potrebno je od istih da ostave osnovne osobne podatke: ime i prezime, adresu prebivališta, broj mobitela i e-mail adresu u inbox, odnosno putem poruke na stranici Facebook Kraš Hrvatska za potrebe dostave nagrada.

U nagradnom natječaju iz članka 2. pravo sudjelovanja imaju svi građani s prebivalištem u Republici Hrvatskoj, osim djelatnika Kraš d.d. i povezanih društava te članova njihove uže obitelji. Svaki sudionik može sudjelovati s više fotografija u nagradnom natječaju u komentaru ispod objave, ali može biti samo jednom odabran kao dobitnik. Unosi koji su nekompletni ili na bilo koji način neadekvatni neće ući u bazu za odabir dobitnika.

**Članak 5. - Nagradni fond** Nagradni fond uključuje:

Prvo mjesto – PRVAK LIGE ZA OSTANAK DOMA: Cjelogodišnja zaliha Domaćice (365 kutija Domaćice)

Drugo mjesto – Polugodišnja zaliha Domaćice (180 kutija Domaćice)

Treće mjesto – Mjesečna zaliha Domaćice (30 kutija Domaćice

+

Utješne nagrade: 5 x Slatki paket

**Članak 6. - Odabir dobitnika nagrade i kontrola odabira** Odabir dobitnika nagrada obavljat će se u sjedištu Kraša u Zagrebu od strane žirija sastavljenih od članova marketinškog tima. Obavezno će se provjeriti jesu li ispunjeni uvjeti iz članka 4. ovih pravila.

**Članak 7. - Objava rezultata nagradnog natječaja** Rezultati nagradnog natječaja bit će objavljeni na Kraševoj Facebook stranici 30.04.2020.

**Članak 8. - Način i rok preuzimanja nagrada** Dobitnici će pakete dobiti dostavom na kućnu adresu u roku od 30 dana od objave dobitnika.

Navedeni rok isporuke nagrada može se produžiti samo ako dobitnik zbog objektivnih razloga ne može istu preuzeti ili ako u navedenom roku priređivač nije u mogućnosti isporučiti nagradu zbog više sile. Ukoliko nagrada ne stigne na kućnu adresu dobitnika u roku 30 dana od završetka natječaja, a dobitnik se u roku od narednih 30 dana ne javi da nagradu nije primio, priređivač više nije odgovoran za neprimitak nagrade i ne može tu žalbu uvažiti.

**Članak 9. - Način upoznavanja sudionika s pravilima nagradnog natječaja** Način sudjelovanja u nagradnom natječaju oglašava se od 10.04.2020. na Facebook stranici Kraš.

**Članak 10. - Rješavanje spora** U slučaju spora između priređivača i sudionika nagradnog natječaja “Ratrikić izazov” nadležan je Općinski sud u Zagrebu.

**Članak 11. - Pravila nagradnog natječaja** Svi sudionici nagradnog natječaja suglasni su s pravilima nagradnog natječaja. Svi sudionici nagradnog natječaja suglasni su s Pravilima zaštite privatnosti na web stranici www.kras.hr, prema kojima se osobni podaci sudionika koriste samo u svrhe realiziranja nagradnog natječaja.

**Članak 12. - Mogućnost prekida nagradnog natječaja** Nagradni natječaj može se prekinuti jedino u slučaju više sile.

**Članak 13. – Zaštita osobnih podataka** Sudjelovanjem u ovom nagradnom natječaju, sudionik je suglasan da priređivač prikuplja, obrađuje i objavljuje njegove osobne podatke koje je sam pružio kao uvjet za dostavljanje nagrade u nagradnom natječaju čime se ti podatci jednokratno dijele s dostavljačima kao trećom strankom (ime i prezime, adresa, e-mail adresa, broj telefona) te se njima koristi u marketinške i promocijske svrhe vezano uz ovu nagradnu igru, i u svrhu kontaktiranja dobitnika radi dogovora oko dostave nagrade i dostavljanja nagrade dobitniku.

Takve treće osobe uključuju dobavljače koje angažiramo radi ostvarenja svrhe prikupljanja osobnih podataka. Vaše osobne podatke treća stranka neće koristiti ni u koju drugu svrhu osim dostave nagrade. Svi osobni podaci koji se prikupljaju u vezi ovog nagradnog natječaja, priređivač čuva sve do isteka roka za podnošenje eventualnih tužbi povodom održavanja ovog nagradnog natječaja, odnosno tri mjeseca.

Sudionik ima pravo tražiti ispravak podataka, brisanje podataka, pravo na prigovor, pravo na obustavu obrade podataka. Sudionik je slobodan u svakom trenutku uskratiti svoj pristanak u pogledu prikupljanja i obrade osobnih podataka i prihvaća da takvo uskraćivanje može dovesti do nemogućnosti sudjelovanja u nagradnom natječaju. Priređivač je obvezan osigurati brisanje prijavljenih osobnih podataka dobivenih od strane sudionika u slučaju da sudionik traži obustavu obrade podataka.

Zagreb, 10.04.2020. g. Kraš prehrambena industrija d.d., OIB: 94989605030, Ravnice 48, Zagreb.

\*Kraš poštuje Vašu privatnost te se obvezuje da niti u kojem slučaju neće koristiti Vaše osobne informacije osim za preuzimanje nagrada. Popis nagrađenih uključivat će: ime i prezime.

\*\* Tvrtka Facebook, Inc ni na koji način ne sponzorira, promovira ili administrira ovaj natječaj. Tvrtka Facebook, Inc ni na koji način nije odgovorna za organizaciju i provođenje natječaja ili igre te nema nikakvu odgovornost u slučaju eventualnih sporova.